Май тыуыу менән кесерткән йыйырға тотонор ине. Бойҙай һалһаң, етмеш кило тарта бит шул тоҡтар. Бер кило кипкән кесерткән ҡырҡ тин ине. Бер центнер йыйҙы былтыр Сәғиҙә шуны балалары менән. Дөрөҫөрәге, үҙе йыйҙы инде, Фәниле ташып торҙо. Бала-саға тотонамы һуң инде, ҡулды саға, тип. ҡырҡ тәңкә аҡсаның тинен дә тотонмай, кассаға илтеп һалды Сәғиҙә. Шулай итмәһәң, йыйып буламы ни аҡсаны? Аҡсаның күҙе юҡ шул, бер тотонһаң, юҡ була ла ҡуя.